KZN-polisie vind talle onwettige vuurwapens | Maroela Media
Kapt. Nqobile Gwala, polisiewoordvoerder, het Dinsdag gesê talle teenmisdaad-operasies is tussen 3 en 30 Julie in verskeie gebiede in die provinsie uitgevoer. Tydens hierdie operasies het die polisie op ses jaggewere, vyf haelgewere, ses tuisgemaakte vuurwapens en 102 pistole beslag gelê, sowel as altesaam 1 077 patrone.
"Die vuurwapens is almal vir ballistiese toetse gestuur om vas te stel of dit in die uitvoering van enige misdade gebruik is," het Gwala gesê. Die polisie het ook 112 verdagtes vir die onwettige besit van vuurwapens en ammunisie in hegtenis geneem, het sy gesê.
Genl.maj. Bhekinkosi Langa, waarnemende provinsiale polisiekommissaris, het die polisiebeamptes geloof vir hul goeie werk en eienaars van onwettige vuurwapens gewaarsku die polisie sal hulle vastrek. "Ons doen ook 'n beroep op mense wat steeds in die besit is van 'n oorledene se vuurwapen, om aansoek te doen vir 'n lisensie of hulle sal vervolg word," het Langa gesê.
Kaptein, nou hoe doen mens ballistiese toetse op 'n haelgeweer?
Die vuurwapens moet ingesmokkel wees vanuit die Karoo. Kwa ZuluNatal is nie so nie. Daardie tuisgemaakte vuurwapens se nommers is nagegaan en almal is vanuit Gauteng en die Karoo.
Puik werk gedoen SAPD KZN.
Ek sal graag wil weet hoeveel van die pistole kom die SAPD se kluise, hoeveel van die wapens is deur persone ingegee, wat nou hulle weg na die misdadigers vind, of deur die SAPD aan misdadigers verkoop word.
Gaan kyk maar die nommers op die gewere, dan sal dit wat nie gesteel was nie , eens behoort het aan wettige eienaars wie die wapens ingegee het toe die wette verander het. daai wapens kom van polisie oorsprong